Suurna voitti Tartu NMKÜ:n joukkueessa Viron mestaruuden vuosina 1936 ja 1937. Vuoden 1938 lopulla hän siirtyi opiskelemaan Suomeen. Hän toimi Suomen koripallomaajoukkueen valmentajana vuoden 1939 EM-kilpailuissa ja myös pelasi FIBA:n erikoisluvalla kolmessa EM-kisojen ottelussa, muun muassa kotimaataan Viroa vastaan ottelussa, jonka Viro voitti pistein 91–1 ja jossa Suurna teki vapaaheitosta Suomen ainoan pisteen.